Fræðagarður var stofnaður 18. júní 2008 . Félagið varð til með sameiningu Félags íslenskra fræða-kjaradeild og Útgarðs-félags háskólamanna . Útgarður var stofnaður formlega af 37 félagsmönnum 29. maí 1978 en tvö ár þar á undan voru þessir félagsmenn með einstaklingsaðild að BHM þar sem þeir voru ekki gjaldgengir í neinu aðildarfélagi BHM . Hlutverk Fræðagarðs er að vera í forsvari fyrir félagsmenn sína við gerð kjarasamninga og við ákvarðanir er á einhvern hátt snerta kjör þeirra . Félagsmenn í Fræðagarði eru rúmlega 2.700 ( desember , 2019 ) talsins og starfa bæði hjá ríki , sveitarfélögum og á almennum vinnumarkaði . Fræðagarður er aðili að Bandalagi háskólamanna og tekur þátt í starfsemi þess . Fræðagarður rekur þjónustuskrifstofu og er skrifstofan rekin sameiginlega af fimm aðildarfélögum BHM .